यी विविध कार्य हुँदाहुँदै पनि देशमा वाञ्छित ढङ्गले सुशासन स्थापित हुन नसकेका स्वरहरू सुनिँदै आएका छन् । हुनत अहिले देश संक्रमणकालबाट गुज्रिरहेकाले यस्तो अवस्था सिर्जना भएको अभिव्यक्ति प्रकट भए पनि यसैलाई देखाएर जनताले प्राप्त गर्ने सेवा सुविधामा बहानाबाजी प्रस्तुत गर्नु पनि उपयुक्त देखिन्न । प्रत्येक राष्ट्रले देशमा सुशासन स्थापित गर्न यसका विशेषतामा ध्यान पु¥याउनै पर्दछ । विश्व बैंकले सन् १९९७ मा प्रतिपादन गरेका सुशासनका पाँच विशेषताको आफ्नै महìव छ । ती विशेषताका सीमा विस्तार गरी प्रशासनका विभिन्न लेखकहरूले यसमा केही बुँदा समेत थप गरेका छन् । पछिल्लो समयमा आएर सुशासनका चार खम्बाका रूपमा राजनीतिक स्थिरता,  स्वतन्त्र न्यायपालिका, कानुनी राज्य र पारदर्शितालाई आत्मसात् गरिएको छ । यी चार खम्बाका अतिरिक्त विश्व बैंकले सुझाएको बुँदा “निर्मल खेल”लाई छुटाउँदा विषयवस्तुको अध्ययन अपुरो हुन जान्छ ।
